钦定古今图书集成/明伦汇编/氏族典/第281卷 > 《廖用贤尚友录》 > 汪纲
## 钦定古今图书集成/明伦汇编/氏族典/第281卷 > 《廖用贤尚友录》 > 汪纲

按《宋史汪纲传》：“纲字仲举，黟县人，签书枢密院，勃之
曾孙也。以祖任入官，淳熙十四年，调镇江府司户参
军，试湖南转运司，调桂阳军平阳县令。丁父丧，服除，
知兰谿县，以言去。继知太平县，擢监行在左藏西库，
以选知高邮军，提举淮东常平。移疾乞闲，得直秘阁，
知婺州，改提点浙东刑狱，进直焕章阁，知绍兴府，主”
管浙东安抚使公事。理宗即位，诏为右文殿修撰。绍
定元年，召赴行在，权户部侍郎。越数月，上章致仕，卒。